kardosdrur/scandi-wiki huggingface dataset:
Lystighed uden for Roms mure på en oktoberaften

Lystighed uden for Roms mure på en oktoberaften er et oliemaleri fra 1839 af den danske guldaldermaler Wilhelm Marstrand. Maleriet er udstillet på Thorvaldsens Museum i København.

Motiv og baggrund 
Lystighed uden for Roms mure på en oktoberaften viser en scene fra en folkefest i Rom. Billedet er fuldt af livagtige detaljer. Marstrand lod sig beruse af den italienske livsstil, noget som tydelig genspejler sig i malerier, som er hans hovedværk fra den første italiensrejse.

Til forberedelse til billedet udførte Marstrand en del udkast og studier af mennesker og situationer. Marstrand havde søgt et stipendium fra Fonden ad usus publicos for at få midler til en europarejse. Den fik han mulighed for i 1836. Som mange andre besøgte han på sine rejser Bertel Thorvaldsen i Rom. Og i maleriet ligger også flere hilsener til billedhuggeren. Kvinden til højre ser op mod manden med fakkelen på samme måde som på Thorvaldsens relief Dagen. Og helt yderst til venstre: en mand og en kvinde som hver bærer et barn; i baggrunden skimtes ugler på bymuren. Det er hentydninger til Thorvaldsens relief Natten. Bertel Thorvaldsen blev da også stærkt begejstret for maleriet og købte det til sin samling.

Eksterne henvisninger 
 Lystighed uden for Roms mure på en oktoberaften, på Thorvaldsens Museum 

Malerier af Wilhelm Marstrand
Malerier fra 1839
Malerier fra Thorvaldsens Museum
Vennernes møde

Vennernes møde er et maleri af Max Ernst fra 1922-1923, som er udstillet på Museum Ludwig i Köln.

Det forestiller de første surrealister lige omkring stilartens opståen.

Figurerne er fra venstre til højre: René Crevel, Philippe Soupault, Jean Arp, Max Ernst, Max Morise, Fjodor Dostojevskij, Rafaele Sanzio, Théodore Fraenkel, Paul Éluard, Jean Paulhan, Benjamin Péret, Louis Aragon, André Breton, J.Th. Baargeld, Giorgio de Chirico, Gala Éluard og Robert Desnos.

Malerier fra Tyskland
A563 Marie-Miljø

A563 Marie-Miljø er det andet af de to mindre miljøskibe af Seatruck-klassen. Skibet blev lavet i Esbjerg i slutningen af 1970'erne og færdiggjort på Nykøbing Mors Værft. De fungerede under miljøministeriet frem til 1996 hvor det blev overført til Søværnet som følge af forsvarsforliget. Marie-Miljø hører organisatorisk under division 17 (2. miljødivision) i 1. eskadre. Skibet er malet i orangerøde og cremede farver for at markere skibenes civile opgaver frem for militære opgaver.

Kilder 
 Forsvaret: Marie Miljøs hjemmeside 
 Forsvaret: Skibene i 1. eskadre 
 Flådens historie: Marie Miljø 

Miljøskibe
Søværnet
The Hills Have Eyes (film fra 2006)

The Hills Have Eyes er en amerikansk gyserfilm fra 2006. Filmen som er skrevet af filmproduktions-partnerene Alexandre Aja og Grégory Levasseur fra den franske horror film Haute Tension, og instrueret af Aja, kostede 15 millioner dollar at skabe og indtjente 70 millioner, så den blev en økonomisk succes. En efterfølger, The Hills Have Eyes 2, blev udgivet i biograferne 23. marts 2007.

Den er en genindspilning af originalfilmen, der udkom i 1977. Handlingen er ligeledes den samme. Familien Carter er fanget i ørkenen i New Mexico, efter deres autocamper er brudt sammen og pludselig angriber mutanter dem alle, fra en nærliggende landsby. Mutationerne er sket som følge af atomprøvesprængninger af den amerikanske regering fra 1945 til 1962.

Medvirkende 
 Aaron Stanford — Doug Bukowski
 Emilie de Ravin — Brenda Carter
 Dan Byrd — Bobby Carter
 Vinessa Shaw — Lynne Bukowski
 Kathleen Quinlan — Ethel Carter
 Ted Levine — Bob Carter
 Robert Joy — Lizard
 Maisie Camilleri Preziosi — Baby Catherine
 Laura Ortiz — Ruby
 Billy Drago — Papa Jupiter
 Michael Bailey Smith — Pluto
 Tom Bower og Desmond Askew — Big Brain
 Ezra Buzzington — Goggle

Eksterne henvisninger 
 
 

Amerikanske film fra 2006
Hills Have Eyes, The (film fra 2006)
A562 Mette-Miljø

A562 Mette-Miljø er det første af de to mindre miljøskibe af Seatruck-klassen. Skibet blev lavet i Esbjerg i slutningen af 1970'erne og færdiggjort på Nykøbing Mors Værft. Det fungerede under miljøministeriet frem til 1996 hvor det blev overført til Søværnet som følge af forsvarsforliget. Mette-Miljø hører organisatorisk under division 16 (1. miljødivision) i 1. eskadre. Skibet er malet i orangerøde og cremede farver for at markere skibenes civile opgaver frem for militære opgaver.

Kilder 
 Forsvaret: Mette Miljøs hjemmeside 
 Forsvaret: Skibene i 1. eskadre 
 Flådens historie: Mette Miljø 

Miljøskibe
Søværnet
Freerslev Kirke

Freerslev Kirke ligger lidt syd for den lille landsby Freerslev ca. 10 km NV for Fakse (Region Sjælland).

Eksterne kilder/henvisninger 

 Freerslev Kirke  på KortTilKirken.dk
 Freerslev Kirke  i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Sorø Amt
Haslev Kirke

Haslev Kirke ligger i stationsbyen Haslev ca. 12 km NV for Fakse (Region Sjælland).

Haslev Kirke bliver omtalt første gang i Roskildebispens jordebog i ca. 1370, men den første stenkirke er bygget i 1100-tallet. Kirken er udvidet og ombygget mange gange op gennem årene. Tårnet blev bygget i 1400-tallet.

Da Haslev i 1870 blev stationsby, og Indre Mission byggede de mange voksenskoler, steg befolkningstallet kraftigt, og der blev behov for en større kirke. Den 2. april 1916 indviedes Haslevs nye kirke med 641 siddepladser, og alteret mod syd. Af den middelalderlige kirke er bevaret tårn og kor. I årene 1987-88 blev kirken restaureret. Det ældste inventar i kirken er de gamle "grevestole". Det er kirkebænke, hvor gavlene er udsmykket med våbenskjolde, tilhørende tidligere ejere af Bregentved Gods, som ejede kirken fra 1648 til 1860.

Eksterne kilder og henvisninger 
 Haslev Kirke på KortTilKirken.dk
 Nordens Kirker 
 Haslev Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Sorø Amt
Kirke
Gotisk arkitektur i Danmark
Lars Bisgaard

Lars Bisgaard (født 2. juni 1947) var sanger i gruppen The Maxwells og senere en kort overgang i Rainbow Band, som efter en ophavsretslig konflikt måtte ændre navn til Midnight Sun. Efter en konflikt med Bisgaard, som førte til hans afsked med bandet, genindspillede de deres første Lp med Allan Mortensen som sanger.

Eksterne henvisninger 
 

Sangere fra Danmark
Øystein Rian

Øystein Rian (født 23. februar 1945 i Lillehammer) er en norsk historiker. 

Øystein Rian er professor ved Universitetet i Oslo. Hans speciale er den såkaldte danskertid fra 1536 til 1814 med vægt på politisk, social og regional historie. Han har udgivet flere bøger og andre publikationer og er foredragsholder i NRKs populærvidenskabelige radioserie P2-akademiet. Han var redaktør af Historisk tidsskrift indtil 2009.

Øystein Rian er medlem i Det Norske Videnskaps-Akademi og Det kongelige danske Selskab for Fædrelandets Historie.

I 1997 modtog han Sverre Steen-prisen.

Han er en yngre bror til den tidligere Høyre-politiker og Tromsø-ordfører Erlend Rian.

Eksterne henvisninger 
 Presentation ved Universitetet i Oslo 

Historikere fra Norge
Ansatte ved Oslo Universitet
Faglitterære forfattere fra Norge
Medlemmer af Det Norske Videnskaps-Akademi
Medlemmer af Videnskabernes Selskab
Norsksprogede forfattere fra Norge
Personer fra Lillehammer
Modtagere af Sverre Steen-prisen
Ståle Dyrvik

Ståle Dyrvik (født 26. oktober 1943, død 25. november 2022) var en norsk historiker.

Han færdiggjorde sin cand.philol. ved Universitetet i Bergen i 1971. Fra 1975 til 1988 arbejdede han som associeret professor (førsteamanuensis) ved Universitetet i Bergen, og han blev professor samme sted i 1988.

Han var medlem af Det Norske Videnskaps-Akademi og Det kongelige danske Selskab for Fædrelandets Historie.

Referencer

Universitet i Bergen 
Liste over publikationer i FRIDA

Historikere fra Norge
Faglitterære forfattere fra Norge
Medlemmer af Det Norske Videnskaps-Akademi
Norsksprogede forfattere fra Norge
Alumni fra Universitetet i Bergen
Wolfgang Prange

Wolfgang Prange (født 5. maj 1932 i Lübeck, død 15. februar 2018) var en tysk historiker.

Biografi 
Efter endt ungdomsuddannelse i 1952 i Eutin studerede han historie, urhistorie og tidlig historie samt germanistik ved universiteterne i Kiel og Freiburg. 

Fra 1959 til 1997 var han ansat hos Landesarchiv Schleswig-Holstein, hvor han fra 1974 var ledende arkivdirektør.

I 1980 blev han honorarprofessor ved Christian-Albrechts-Universität i Kiel. Hans interesseområder var lande- og retshistorie.

Wolfgang Prange var desuden medlem af Det kongelige danske Selskab for Fædrelandets Historie.

Eksterne henvisninger
 Publikationer ved Wachholtz-Verlag 

Historikere fra Tyskland
Personer fra Lübeck
Faglitterære forfattere fra Tyskland
Eva Österberg (historiker)

Eva Österberg (født 25. oktober 1942 i Varberg) er en svensk historiker. 

Hun fik sin Ph.d. i 1971, blev docent ved Lunds Universitet i 1973, var professor ved Uppsala Universitet 1984-1987 og ved Lunds Universitet 1987-2007. Österberg er medlem af Kungliga Vetenskapsakademien samt af Kungliga Vitterhets Historie och Antikvitets Akademien, Hallands akademi og Det kongelige danske Selskab for Fædrelandets Historie.

Priser og udmærkelser 
 1994 Övralidspriset
 1995 Gleerups litterära pris
 2001 Torgny Segerstedts pris
 2005 Gerard Bonniers pris 
 2009 SULF-priset för främjande av akademisk frihet 
 2009 Gad Rausings pris för framstående humanistisk forskargärning
 2016 Kellgrenpriset

Noter

Eksterne henvisninger 
 Eva Österberg 

Historikere fra Sverige
Ansatte ved Lunds Universitet
Ansatte ved Uppsala Universitet
Medlemmer af Kungliga Vetenskapsakademien
Medlemmer af Kungliga Vitterhets Historie och Antikvitets Akademien
Faglitterære forfattere fra Sverige
Svensksprogede forfattere fra Sverige
Personer fra Varberg
Knut Helle

Knut Helle (født 19. december 1930, død 27. juni 2015) var cand.philol. og professor emeritus i middelalderhistorie ved Universitetet i Bergen.

Han blev uddannet ved Universitetet i Bergen med hovedfag i norrøn filologi, og var fra 1963 til 2015 docent i middelalderhistorie ved Historiske Institutt ved Universitet i Bergen og derefter professor samme sted siden 1973. Han gik af for aldersgrænsen 1. januar 2001.

Helle var hovedredaktør for Aschehougs Norgeshistorie (1994–1998) og skrev bindet Under kirke og kongemakt 1130–1350 (1995). Han var også en af hovedredaktørerne for Aschehougs Verdenshistorie (1999-2001), hvor han skrev bindet Nomadefolk og høykultur 1000-1300 (1984).

Han var redaktør af og bidragsyder til The Cambridge History of Scandinavia og er medlem af redaktionsrådet for anden udgave af Norsk biografisk leksikon (1999–2005). Helle udgav bøger om sagalitteraturen, om historieforskningens metode og teori, samtidshistorie, norsk middelalder og verdenshistorie.

I 2008 modtog han Sverre Steen-prisen.

Han er bror til Ingvar Helle.

Forfatterskab 

 Konge og gode menn i norsk riksstyring ca. 1150–1319 (1972)
 Norge blir en stat 1130–1319 (Handbok i Norges historie, 3; Bergen 1974)
 Stavanger fra våg til by; Stavanger 1975
 "Sentrumsdannelser og byutvikling i norsk middelalder", (sammen med Arnved Nedkvitne, i: Grethe Authén Blom (red): Urbaniseringsprosessen i Norden, Del 1: Middelaldersteder, Universitetsforlaget, Oslo-Bergen-Tromsø 1977, ).
 "Kongssete og kjøpstad. Fra opphavet til 1536" (Bergen bys historie, bind 1; Bergen 1982)
 "Under kirke og kongemakt 1130-1350" bind 3 i Aschehougs Norgeshistorie (1995) 
 "Kongssete og kjøpstad: fra opphavet til 1536 Bergen bys historie bd 1 (1995) 
 "Handelens veier" (Niels Lund (red.): Viking og Hvidekrist: Et internationalt symposium på Nationalmuseet om Norden og Europa i den sene vikingetid og tidligste middelalder; København 2000; s. 157-177)
 Historie: hva, hvordan, hvorfor? Fagdidaktisk innføring, medforfatter Kari Blom (1997) 
 Gulatinget og gulatingslova (2001)
 "Fra opphavet til omkring 1500" (Norsk byhistorie: urbanisering gjennom 1300 år (medforfatter, Del I, Oslo 2006; )

Eksterne henvisninger 
 Historisk institutt, Universitet i Bergen 

Historikere fra Norge
Middelalderhistorikere
Norsksprogede forfattere fra Norge
Modtagere af Sverre Steen-prisen
Alumni fra Universitetet i Bergen
Kongsted Kirke

Kongsted Kirke ligger i den tidl. landsby Kongsted, som i dag er en del af byen Rønnede ca. 5 km V for Faxe (Region Sjælland).

Kongsted Kirke var oprindelig en romansk kirke fra 1100-1200 tallet. I årene 1425-1450 blev kirken fuldstændig ændret til sengotisk stil. Ejeren af Lystrup gods, som ligger tæt på Kongsted – Rigskansler Ejler Grubbe – fik ved et gavebrev overdraget Kongsted kirke i 1585. Den yngste del af kirkens tilbygninger er Ejler Grubbes Kapel. Kirken er også kendt for sine mange smukke kalkmalerier, som dækker alle hvælvingerne.

Eksterne kilder og henvisninger 

 Kongsted Kirke  på nordenskirker.dk
 Kongsted Kirke på KortTilKirken.dk
 Kongsted Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Præstø Amt
Nils Henrik Sjöborg

Nils Henrik Sjöborg (født 6. februar 1767 i Högestads præstegård i Skåne, død 1. juli 1838 i Stockholm) var en svensk historiker. Han blev docent i historie i 1790 og udnævntes i 1799 til professor. I den forbindelse skabtes en skole omkring ham hvortil flere fremtrædende forskere senere regnede sig. Desuden stiftede han Lunds universitets historiska museum, hvortil han selv skænkede mange af museets værker. Han var også rektor for Lunds Universitet i 1809-10. Hans væsentligste bidrag til videnskaben synes at være at have udstukket vejen for senere forskere.

Eksterne henvisninger 
 Sjöborg på runeberg.org

Historikere fra Sverige
Ansatte ved Lunds Universitet
Svensksprogede forfattere fra Sverige
Abraham Peter Cronholm

Abraham Peter Cronholm (22. november 1809 i Landskrona – 27. maj 1879) var en svensk historiker og forfatter, præst og professor ved Lunds Universitet. 

Abraham var ældre bror til Bernhard August Cronholm. De tilhørte gennem deres farfars mor Gundela Larsdotter (gift med Åke Olofsson, som tog navnet Cronholm efter Gundelas morfar Hans Michelsson), genealogisk den såkaldte Mickelsslægt. Han var ugift.

Akademisk karriere 
Cronholm blev student i Lund i 1825, doktor i 1829, docent i nordisk historie i 1831, adjunkt i 1834 og ordineret adjunkt i historie i 1838. I 1841 antog han præstelig ordination. 
 
I 1855 blev han efter egen forespørgsel afskediget fra lærerbestillingen for at kunne udnytte et af rigsdagens særlige bevillinger til at fortsætte sin historiske forskning. Derpå var han i længere tid i Tyskland fulgt af arkivforskning i Wien, Dresden, Berlin og München. I 1868 tog han ligeledes afsked fra præsteembedet. 

Historikere fra Sverige
Præster fra Sverige
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Smerup Kirke

Smerup Kirke ligger i landsbyen Smerup ca. 8 km NØ for Faxe (Region Sjælland).

Eksterne kilder og henvisninger 
 Smerup Kirke på KortTilKirken.dk
 Smerup Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Præstø Amt
Anders Fryxell

Anders Fryxell (7. februar 1795 i Edsleskog, Dalsland – 21. marts 1881) var en svensk historiker. 

Fryxell var provst i Sunne fra 1836, var medlem af Samfundet Pro Fide et Christianismo fra 1831, af Det kongelige Nordiske Oldskriftselskab i København 1834, af Svenska Fornskrift-Sällskapet 1844, af Kungliga Vitterhets Historie och Antikvitets Akademien 1834, af Kungliga Vetenskapsakademien 1847, af Svenska Akademien 1840 og af Norske Videnskaps-Selskab i Trondheim 1872. 

Han var havde sit virke som præst og historiker og udgav fra 1823-72 Berättelser ur svenska historien i 23 band.

Kilder 
 Svenska släktkalendern 1914, Gustaf Elgenstierna, Albert Bonniers Förlag, Stockholm 1913 s. 289

Eksterne henvisninger 
 Berättelser ur svenska historien Vol.39-40

Historikere fra Sverige
Faglitterære forfattere fra Sverige
Præster fra Sverige
Medlemmer af Det Norske Videnskaps-Akademi
Medlemmer af Svenska Akademien
Svensksprogede forfattere fra Sverige
Giambattista Basile

Giambattista Basile (født 15. februar 1566, død 23. februar 1632) var en italiensk poet og eventyr samler.

Biografi 
Han blev født ind i en napolitansk middelklasse-familie, og hans karriere omfattede bl.a. en stilling som hofmand og soldat for forskellige italienske fyrster, herunder Doge i Venedig. Ifølge Benedetto Croce blev Basile født i 1575, mens andre kilder mener, at Basile blev født i februar 1566. I Venedig begyndte han at skrive poesi. Senere vendte han tilbage til Napoli for at fungere som hofmand for Don Marino II Caracciolo, prins af Avellino (en by og kommune i Italien) til hvem han dedikerede sit værk L'Aretusa (1618). Ved sin død havde han nået rang af "grev" Conte di Torrone.

Basile er især husket for at skrive en samling af napolitanske eventyr med titlen Lo cunto de li cunti overo lo trattenemiento de peccerille (napolitanske for "The Tale of Tales, or Entertainment for Little Ones"), udgivet posthumt i to bind af hans søster Adriana i Napoli, Italien i 1634 og 1636 under pseudonymet Gian Alesio Abbatutis.

Han indsamlede og redigerede fortællingerne, der menes at have været mundtligt videregivet omkring Kreta og Venedig, hvoraf flere blev også senere redigeret af Charles Perrault og Brødrene Grimm, sidstnævnte gjorde omfattende brug af Basiles samling. Eksempler på dette er versioner af Askepot, Rapunzel, Den Bestøvlede Kat, Tornerose og Hans og Grete.

Selvom andre samlinger af historier også har inkluderet historier, der ville kaldes eventyr, er Basiles samling den første samling, der udelukkende består af eventyr.

Eksterne henvisninger 

Digtere fra Italien

Italienere i 1500-tallet
Italienere i 1600-tallet
Mattias Flink

Mattias Flink (født 8. marts 1970) er en svensk massemorder. Han skød og dræbte fem kvinder og to mænd natten til lørdag den 11. juni 1994 i Falun i Sverige. Flink, var fændrik i den svenske hær, og havde i løbet af foråret 1994 haft psykiske problemer. Det var store humørsvingninger, søvnproblemer, paranoia og jalousi, samt med en kompliceret opvækst, hvor moderen forlod familien, førte til de fatale hændelser. 

Flink fik livstidstraf for mordene.

I 2011 fik Mattias Flink omstødt dommen til 30 års fængsel.

Den 9 juni 2014 blev han løsladt, efter han har afsonet 2/3 at sin straf.

Links 
 'Massmordet i Falun', radiodokumentar fra P3

Mordere fra Sverige
Massemordere
Militærfolk fra Sverige
Livstidsdømte fra Sverige
Spjellerup Kirke

Spjellerup Kirke ligger i landsbyen Store Spjellerup ca. 7 km NØ for Faxe (Region Sjælland).

Eksterne kilder og henvisninger 
 Spjellerup Kirke på KortTilKirken.dk
 Spjellerup Kirke i bogværket Danmarks Kirker (udg. af Nationalmuseet)

Kirker i Faxe Kommune
Kirker i Roskilde Stift
Kirker i Præstø Amt
Matt Morgan

Matthew Thomas Morgan (født 10. september 1976), bedre kendt under ringnavnet "The Blueprint" Matt Morgan, er en amerikansk wrestler, der er på kontrakt i Total Nonstop Action Wrestling (TNA). 

Matt Morgan har tidligere spillet basketball, men han skrev i 2002 kontrakt med World Wrestling Entertainment (WWE), hvor han wrestlede indtil 2005. I 2007 skrev han kontrakt med Total Nonstop Action Wrestling, hvor han vandt TNA World Tag Team Championship sammen med Hernandez. I 2010 sluttede han sig til heel-gruppen Fortune med bl.a. Ric Flair i spidsen, men senere samme år forlod han gruppen og fik en VM-titelkamp mod Jeff Hardy ved TNA's Final Resolution i december 2010, som han dog tabte.

Eksterne henvisninger 

 
 

Wrestlere fra USA
Igor Paklin

Igor Paklin (  ; født 15. juni 1963 i Frunse) er en sovjetisk/kirgisisk tidligere atletikudøver, der især gjorde sig bemærket inden for højdespring, hvor han i perioden 1985-1987 var indehaver af verdensrekorden med 2,41 m. Han er fortsat den tredjebedste højdespringer i verden med dette resultat, kun overgået af Patrik Sjöberg, der overtog hans rekord, og Javier Sotomayor, der nu har verdensrekorden.

Paklins bedste konkurrenceresultater i store internationale mesterskaber omfatter EM-guld i 1986 i Stuttgart og VM-guld indendørs i 1987 i Indianapolis samt sølvmedalje ved VM udendørs i 1987 i Rom.

Eksterne henvisninger 

Højdespringere fra Sovjetunionen
Deltagere for Sovjetunionen ved sommer-OL 1988
Deltagere for SNG ved sommer-OL 1992
Pige med perleørering (film)

Pige med perleørering (originaltitel Girl with a Pearl Earring) er en britisk film fra 2003, baseret på en roman af Tracy Chevalier, som fortæller historien om tilblivelsen af maleriet Pige med perleørering malet af det 17. århundredes hollandske maler Johannes Vermeer. Filmen er instrueret af Peter Webber med manuskript af Olivia Hetreed.

Medvirkende 
 Colin Firth som Johannes Vermeer
 Scarlett Johansson som Griet
 Tom Wilkinson som Pieter van Ruijven
 Judy Parfitt som Maria Thins
 Cillian Murphy som Pieter
 Essie Davis som Catharina Vermeer

Udvalgte priser og nomineringer

Priser 
 2003 – Dinard British Film Festival Audience Award til Peter Webber
 2003 – Dinard British Film Festival Golden Hitchcock til Peter Webber
 2003 – San Diego Film Critics Society Award for bedste fotografering (Eduardo Serra)
 2003 – San Sebastián International Film Festival for bedste fotografering (Eduardo Serra)
 2004 – Los Angeles Film Critics Association Award for bedste fotografering (Eduardo Serra)

Nomineringer 
 Oscar for bedste scenografi (Ben van Os)
 Oscar for bedste fotografering (Eduardo Serra)
 Oscar for bedste kostumer (Dien van Straalen)
 British Academy of Film and Television Arts: Bedste film, Bedste fotografering, Bedste kostumer, Bedste make-up, Bedste kvindelige hovedrolle, Bedste kvindelige birolle, Bedste scenografi, Bedste filmatisering.
 British Independent Film Awards: Bedste kvindelige hovedrolle (Scarlett Johansson)
 Chicago Film Critics Association Awards: Bedste fotografering (Eduardo Serra)
 Golden Globe: Bedste kvindelige skuespiller (Scarlett Johansson) og Bedste musik (Alexandre Desplat)
 London Critics Circle Film Awards: Bedste kvindelige hovedrolle (Scarlett Johansson)

Soundtrack 
Filmens soundtrack blev udgivet i 2004 og var komponeret af Alexandre Desplat.

Eksterne henvisninger 
 

Britiske film fra 2003
Romantiske film
Inishmaan

Inishmaan (irsk: Inis Meadhóin / Inis Meáin «Mellemøen» eller «Den midterste ø») er en ø i bugten Galway Bay på Irlands vestkyst og den midterste af Aranøerne. Øen har et areal på 900 ha og 154 indbyggere (2006). Den har ikke så mange turister som naboøerne Inishmore og Inisheer. Inishmaan har bevaret en stor del af den traditionelle irske kultur, og mange af øboerne behersker irsk. Øen hører til County Galway i provinsen Connacht.

Mellem Inishmaan og Inishmore forløber Sundet Gregory’s Sound. Inishmaan kan nås fra Inishmore, Doolin i County Clare og Galway, hvorfra der også er flyforbindelse. Øens hovedby er An Córa, der ligger også Inishmaans havn.

Seværdigheder 
Dún Conchuir (Conor's Fort) er en oval stenfæstning fra førkristelig tid med udsigt over resten af øen og havet.

Dún Fearbhaí stenfæstningen fra 300-tallet er usædvanlig fordi det er næsten rektangulært, og ikke csirkulært som de andre fæstninger på øena.

Teach Synge (Synge si hytten) var digteren John Millington Synges feriehus fra 1898 til 1902. I 1970erne forfaldt huset, som nu er restaureret til sin oprindelige form og har haft åbent for for publikum siden august 1999.

Clochan na Carraige er med sten overdækket bikubehytte. Strukturen er speciel fordi den udvendige side er cirkulær, medens indersiden er rektangulær.

Litteratur 
 Coley, Patricia, and J. M. Armer. Inishmaan. London: Queen Mary College Univ, 1959.
 Quilkin, Rennie Mc. 1999. "Inishmaan". Poetry. 174, no. 5: 277.
 Synge, J. M. 1903. "A Dream on Inishmaan". Green Sheaf. no. 2: 8-9.
 Synge, J. M. A Story from Inishmaan. Dublin: New Ireland Review, 1898.

Eksterne henvisninger 

 Fotos fra Inishmaan
 Inis-Meaín Information 

Øer i Irland